รัฐเร่งเบิกจ่าย ปี’54ติดจรวด กระตุ้นลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — รัฐบาลเร่งเบิกจ่ายงบประมาณ กระตุ้นเศรษฐกิจเกินเป้า เงินลงทุนไทยเข้มแข็งนำโด่ง
นายรังสรรค์ ศรีวรศาสตร์ อธิบดีกรมบัญชีกลาง เปิดเผยว่า การเบิกจ่ายงบประมาณปี 2554 ในช่วง 4 เดือนแรกของปีงบประมาณ (ตั้งแต่เดือน ต.ค. 2553 ถึง ม.ค. 2554) มีการเบิกจ่าย 7.73 แสนล้านบาท หรือ 37.39% สูงกว่าเป้า 10.39% 
ทั้งนี้ เป็นรายจ่ายประจำ 6.66 แสนล้านบาท หรือ 38.63% งบลงทุนเบิกจ่ายได้ 1.06 แสนล้านบาท หรือ 31.21% สูงกว่าเป้า 10.21%
สำหรับเงินงบประมาณที่กันไว้เบิกเหลื่อมปี ประกอบด้วยเงินงบประมาณรายจ่ายประจำปีงบประมาณ 2546 ถึง 2553 จำนวน 1.82 แสนล้านบาท มีการเบิกจ่าย 5.95 หมื่นล้านบาท หรือ 32.62% 
เงินโครงการลงทุนภายใต้แผนปฏิบัติการไทยเข้มแข็ง 2555 วงเงิน 3.49 แสนล้านบาท เบิกจ่ายจำนวน 2.6 แสนล้านบาท หรือ 77.27% ของจำนวนเงินจัดสรร 3.37 แสนล้านบาท คงเหลือจำนวน 7.67 หมื่นล้านบาท หรือ 22.73%
นายรังสรรค์ กล่าวว่า จากผลการเบิกจ่าย 4 เดือนแรก สะท้อนให้เห็นว่าส่วนราชการและรัฐวิสาหกิจสามารถดำเนินงานได้อย่างมีประสิทธิ ภาพ ส่งผลให้ระบบเศรษฐกิจสามารถเจริญเติบโตได้อย่างต่อเนื่อง 
โดยหน่วยงานที่มีการเบิกจ่ายสูงสุด คือ กรมส่งเสริมการปกครองท้องถิ่น เบิกจ่ายงบลงทุนแล้ว 8.13 หมื่นล้านบาท หรือ 69.41%ขณะที่หน่วยงานอื่นๆ ก็มีการเบิกจ่ายสูง อาทิ กระทรวงคมนาคม